2 Méi itu apa sih? Jelaskan dalam bahasa sunda ya

2 Méi nyaéta poé ka-122 dina sataun (ka-123 dina taun kabisat) dina kalénder Gregorian, sésana 243 poé.

1536 – Anne Boleyn, ratu Inggris, ditahan pikeun alesan milahmpah teu uni, incest, panghianatan jeung sihir.

1611 – Injil vérsi Raja James munggaran medal di London, Inggris, ku tukang nyétak Rober Barker.

1780 – William Herschel manggihan béntang binér ka-1, Xi Ursae Majoris.

1808 – Perang Bobojong pejah: Urang Madrid barontak ka pangawasa Perancis.

1866 – Para pajuang Péru tempur ngalawan armada laut Spanyol dina Patempuran Callao.

1876 – Pangbarontakan April dimimitian di Bulgaria Utsmani.

1885 – Prajurit Suku Cree jeung Assiniboine meunangkeun Patempuran Péso Keureut ngalawan pasaukan Kanada nu leuwih réa wanci Pangbarontakan Kalér Kulon.

1889 – Menelik II, raja Éthiopia, néken Perjangjian Wuchale, mikeun Éritréa ka Italia.

1941 – Sabada kudéta ka Putra Mahkota Irak, Pangéran Abdallah dina awal taun, Karajaan Inggris mesatkeun Perang Anglo-Irak dina raraga mulangkeun deui kakawasaanna.

1945 – Perang Dunia II: Uni Soviét ngabéwarakeun runtuhna Bérlin.

1945 – Perang Dunia II: Nyerahna Caserta mimiti méré pangaruh, pasukan Jérman di Italia ngareureuhan perang.

1945 – Perang Dunia II: Pasukan Divisi Airborne AS Ka-82 ngabébaskeun Kémp Konséntrasi Wöbbelin, manggihan 1.000 tahanan geus maraot, lolobana alatan kalaparan.

1952 – Pasawat jét panumpang nu munggaran di dunia, De Havilland Comet 1, munggaran ngapung ti London ka Johannesburg.

1964 – Perang Viétnam: Hiji jeleguran nilemkeun kapal induk AS Card nalika keur reureuh di Saigon, palakuna dua palika Viét Kong.

1972 – Wanci janari, kahuruan lumangsung di Tambang Sunshine di Idaho, nelasan 91 pagawé.

1982 – Perang Malvinas: Kapal selam nuklir Inggris Conqueror nilemkeun kapal pangjalajah Argéntina General Belgrano.

1986 – Musibah Chernobyl: Kota Chernobyl diévakuasi, genep poé ti saprak kajadian kacilakaan.

1989 – Perang Tiis: Hongaria mimiti ngabongkaran pager pangwatés jeung Austria, ngijinan urang Jérman Wétan pikeun pindah palempangan.

1995 – Wanci Perang Kamerdékaan Kroasia, Tentara Sérbia Krajian némbakkeun sajumlah bom, nelasan tujuh urang sarta nyideraan 175 rahayat sipil lianna.

1998 – Bank Séntral Éropa diadegkeun di Brussels dina raraga ngajalankeun kawijakan monetér Uni Éropa.

2004 – Pangbantéyan Yelwa, kira-kira 630 muslim nemasing pati di Yelwa, Nigeria dina hiji patelak étnis.

2008 – Angin puyuh Nargis narajang Burma, nelasan leuwih ti 138.000 jalma sarta ngabalukarkeun jutaan lianna leungiteun imah.

2008 – Gunung Chaitén mimiti bitu di Chili.

2011 – Osama bin Laden, jalma pang ditéangna ku FBI, nemasing pati ku Pasukan Husus AS di Abbottabad, Pakistan.

2011 – Wabah E. coli nerekab di Éropa, utamana di Jérman, ngakibatkeun 30 jalma palastra tur loba pisan nu garering.

2012 – Vérsi pastel tina lukisan The Scream, beunang tukang lukis Norwégia, Edvard Munch, kajual saharga $120 juta dina hiji lélang di Kota New York, mangrupa rékor anyar pangmahalna tina hiji karya seni.

2014 – Dua longsor di Badakhshan, Afghanistan, ngakibatkeun leungitna 2.500 jalma.

2015 – Floyd Mayweather Jr. ngéléhkeun Manny Pacquiao ku meunang angka 12 ronde dina laga pangahijian gelar juara dunia kelas wélter.

2018 – Kelompok separatis Basque, gugus ETA, ngabéwarakeun bakal sacara rasmi bubar, sabada ngadeg salila 59 taun.

2019 – Facebook nyekal Alex Jones (InfoWars), Milo Yiannopoulos (éks-Breitbart), Louis Farrakhan (Nation of Islam), Paul Nehlen sarta Laura Loomer ku alesan ucapan kangéwa.